
Formandens beretning 2026


Det er med er med stor glæde og tilfredshed, at se så mange til denne årlige sammenkomst generalforsamling i Bønnerup Strand Grundejerforening. En sammenkomst der er for medlemmer af BSGF, der er grundejere i Bønnerup Strand sommerhuszone. Det er vigtigt for mig at understrege disse regler for deltagelse i denne GF. Man skal være grundejer i sommerhuszonen for at kunne udtale sig, stemme og stille forslag på generalforsamlingen. Vi er gæstfrie, så ægtefæller er meget velkomne  dog uden medlemmernes rettigheder.


Bestyrelsen i den sidste periode bestod af

Formand          : Michael Povlsen

Kasserer           : Peter Larsen

Sekretær           : Erna Nielsen

Medlem             : Poul Møller

Medlem             : John Kristensen



1.Foreningen har 280 medlemmer pr. 31.12.2025 og et  antal der er lidt mindre end sidste år. Grundejerforening laver vi sammen, så det er vigtigt, at alle anbefaler medlemskab af fællesskabet, når der flytter nye til. Peter laver et stort arbejde i forbindelse med ejerskifter. Det er nemlig ikke alle ejendomsmæglere , der oplyser BSGF om ejerskifte. Derudover vil bestyrelsen lave en indsats med en direkte skriftlig henvendelse til de addresser, der ikke er medlem.

2.Veje og dæmning er faste punkter på dagsordenen til bestyrelsesmøderne. 2025 blev året, hvor den store forskønnelse af vejbilledet ved indkørslen af Tangvej blev sat igang. Vi fik lavet en ansøgning til udvalget for havnefesten om tilskud til et Bord/bænke sæt, som blev bevilget. Det projekt, der blev vedtaget på GF, startede med positive møder med de to grundejere ved indkørslen. Efter nogle justeringer og endnu et par positive møder med de førnævnte grundejere gik arbejdet igang  sidst i oktober med at plante Søjle Eg til alle` og palisader til bord/bænke sæt. Efter en dags arbejde og ca halvvejs med palisaderne blev jeg ringet op af den ene grundejer, der absolut ikke var tilfreds med med den placering af palisaderne, som vi havde aftalt en måned før. Det hele endte med, at vi måtte sløjfe ideen med bordbænkesæt og infocenter. Så var gode råd dyre og jeg fik hurtigt arrangeret et nyt møde med den anden grundejer om en ny placering af bord/bænke sættet. Han ville ikke være med til vores forslag, men forslog selv en placering bag den første Søjle Eg på Lollandsvej. Bord/bænke sættet blev leveret og placeret det aftalte sted 17 december. 29 december blev jeg ringet op af en vred grundejer, der forlangte bord/bænke sættet fjernet omgående. Derfor er den midlertidige placering nu på hjørnet af Tangvej og Enøvej. Det har været en rystende oplevelse for mig som formand, at indgåede mundtlige aftaler ikke blev respekteret . Begge grundejere afslørede ved de sidste møder, at de egentlig ikke kan lide os sommerhusejere og den måde, vi opfører os på. Den ene havde for nogle år siden haft en konflikt med naboer og en sti i den anden ende af skoven i forhold til projektet. Den anden havde for nogle år siden forpagtet jorden ved gravhøjen og inden han kom i gang med at pløje jorden, som havde ligget brak i et par år, opdagede han, at nogle havde hentet nogle selvsåede birketræer på marken.  
Den megen regn har vist os hvor hældninger og krumninger på vejen skal justeres. Det vil være et arbejde, der hele tiden udvikler sig. Vi mangler 1 bump på Tangvej, 2 bump på Lollandsvej og 2 bump på Langelandsvej. Så skulle opgaven med at gøre vejene bedre og sikre at færdes på være færdigt. Dette arbejde påbegyndes sidst i august.
Dæmningen lader til at have klaret vinterens storme. Røret under dæmningen er ikke stoppet , så reparationen i 2022 ser ud til at være den rigtige løsning. Vi forsøgte også med slidlagsgrus, som blev vibreret, udover dæmningen. Det ser ud til at virke, så det før vi igen i år.


3. Hjertestartere opsatte vi i 2021.Driften af hjertestarter klares med  service fra den lokale leverandør og strøm/ulejlighed for de to medlemmer, som lægger carport  til, klares med to flasker rødvin.

4.Projekt nabohjælp eksisterer stadig og 10 medlemmer nød godt af at få hjælp til fældning af træer, som var vokset medlemmerne over hovedet. Udover Michael Povlsen indgår Peder Mygind og Finn Nielsen på træfældningsholdet.
Desuden har et hold fra bestyrelsen(Poul Møller, John Christensen, Peter Larsen og Erna Nielsens var repræsenteret af sin mand Finn)  sammen med Brødrene Fyrst ryddet den sidste grund på Tangvej inden stranden for den invasive plante gyvel

Vi forsøger er at holde gang i de konstruktive dialoger og samarbejde med andre i området. Pt er vi i gode dialoger med GF Klitgaarden om forskønnelse og udvidet brug af friarealerne i området samt samarbejde om vedligehold af vejene. Vi håber at I som medlemmer bruger  bord- og bænksæt  på det fredede areal ved Klitgårdsvej. 


I vores dejlige område skal hunde luftes i snor. Gravhøjen har udviklet sig til at være et meget brugt udsigtspunkt. Gravhøjen må stadig bruges, men hunde skal føres i snor. Ejeren af marken omkring gravhøjen vil ikke have løse hunde på området pga ynglende dyr og fugle. Vi har i den forbindelse opsat små skilte med påbud om hund i snor på nogle af pælene ved udvalgte fartbump. Gravhøjen og den tilhørende mark er bliver slået en gang årligt, så det er nemmere at komme ind til den.

Grundejerforening laver vi sammen. Omsorgen for vores område kommer bl.a. til udtryk ved, at Bent Frandsen slår græsset omkring skiltene ved indkørslen til området. Kalle slår græsset i “grøftekanten” langs marken gravhøjen. Små reparationer af vejene hjælper Peder Mygind og Finn Nielsen med.
Vi har to valgte revisorer Benthe Simonsen og Arne Tøfting Tak til alle  for det arbejde , som jo ikke laver sig selv.

Beskæring af træer med grene, der hænger ud over vejene til gene for trafikken i sær renovation og andre større køretøjer, er grundejerens pligt at holde i orden. I de tilfælde, hvor det ender med BSGF står for beskæringen, er det grundejernes opgave at betale herfor og fjerne det bortskårne. 




Til sidst  vil jeg sige en stor tak til bestyrelsen for et godt og konstruktivt samarbejde og ser frem til en god og konstruktiv debat om denne beretning.

Michael Povlsen


 

